Küll aga jäetakse sellisel juhul märkimata, et see kohanemine looduslikul teel tuleb väga valus. Nii valus, et sunnib küsima, kas me oleme selleks valmis? Kümnest protsendist palgakärpest saab sellisel juhul miks mitte ka 30-50 protsendiline kärbe. Töötute arvu hakkame näitama numbriga 2. Kusjuures iga töötu tähendab perekonnale traagikat, majandusele väiksemat tarbimist, riigile lisaks saamata maksutulule  täiendavat koormust. Takkajärgi tarkusena võib siis nentida, et võinuks krooni eelmisel aastal ära devalveerida, siis oleks praegu juba optimistlikumaid noote majanduses.